Antimins

Antimins (vanakreeka keeles Ἀντιμήνσιον Antiménsion 'altarilaua asemel'; kirikuslaavi keeles антиминс) on õigeusu ja kreekakatoliku kirikus tähtsaim altaril kasutatav liturgiline tekstiil, millesse on õmmeldud pühaku säilmed ja millele asetatakse liturgia ajal armulauda pühitsedes armulauakarikas ja diskos. Eriolukordades, kus liturgiat ei saa pühitseda altarilaual, toimib antimins ka altarilaua asendusena.M. Sepper. Eesti õigeusu kiriku tekstiilide päritolu ja kohalikud mõjud. - Usuteaduslik Ajakiri : Akadeemilise Teoloogia Seltsi väljaanne, nr. 1, oktoober 2023

Bütsantsi traditsioonis läheb antiminsi päritolu tagasi varakristliku traditsioonini, mille kohaselt püstitati altar märtri hauale, sellele viitavad antiminsi sisse õmmeldud pühaku säilmed. Antimins on liturgial kohustuslik, liturgiat tohib pühitseda ainult antiminsil.M. Sepper. Eesti õigeusu kiriku tekstiilide päritolu ja kohalikud mõjud. - Usuteaduslik Ajakiri : Akadeemilise Teoloogia Seltsi väljaanne, nr. 1, oktoober 2023

Antiminsi pühitseb piiskopkonda juhtiv piiskop ja see kannab tema signatuuri.M. Sepper. Eesti õigeusu kiriku tekstiilide päritolu ja kohalikud mõjud. - Usuteaduslik Ajakiri : Akadeemilise Teoloogia Seltsi väljaanne, nr. 1, oktoober 2023

Antimins on kujult ja funktsioonilt sarnane katoliku kiriku korporaaliga.

 Kirjeldus 
Antimins kujutab endast proportsioonidelt ruudule läheneva ristküliku kujulist linasest või siidkangast rätikut, mille peale asetatakse liturgial karikas ja diskos. Sageli on see siidiga vooderdatud ja maalingu või tikandiga, mis enamasti kujutab Kristuse haudapaneku ikooni. Säilmed on õmmeldud kas antiminsi nurkadesse või ülaserva keskele. Nurkades võivad olla nelja evangelisti nimed, ikoonid või sümbolid.

Tavaliselt on antimins altaril kokku voldituna kaunistamata linases või siidist rätikus - ilitonis (eilētón)M. Sepper. Eesti õigeusu kiriku tekstiilide päritolu ja kohalikud mõjud. - Usuteaduslik Ajakiri : Akadeemilise Teoloogia Seltsi väljaanne, nr. 1, oktoober 2023 ja selle peal omakorda lebab altarievangeelium.

Liturgia ajal volditakse antimins lahti keerubite laulu ajal.

 Pühitsemine 
Antimins pühitsetakse kiriku pühitsemise ajal koos altaripühitsusega. Antiminsi pühitseb piiskop ja kirjutab sellele oma allkirjaga kinnitatult pühitsemise kuupäeva ja koha ning kiriku nime, mille antiminsi ja altari ta pühitseb.

 Viited 

Kategooria:Kirikutekstiilid
Kategooria:Liturgiatarvikud